[bookmark: _Hlk119706092]Pirkimo sąlygų 6 priedas

VIEŠOJO PIRKIMO SUTARTIES PROJEKTAS
VIEŠOSIOS ERDVĖS (INŽINERINIO STATINIO, SUSISIEKIMO KOMUNIKACIJOS), TARP DARIAUS IR GIRĖNO G., ANTAKALNIO G., MIŠKŲ G., IR JAUNIMO G., SUTVARKYMO DARBŲ PIRKIMO SUTARTIS

2026 m.                             d. Nr.
Ukmergė

Ukmergės rajono savivaldybės administracija, juridinio asmens kodas 188752174, esanti Kęstučio a. 3, 20114 Ukmergė (toliau – Užsakovas), atstovaujama ................................ (įrašyti), veikiančio (-s) pagal Ukmergės rajono savivaldybės administracijos nuostatus, ir 
(įrašyti sutarties šalies pavadinimą, teisinę formą), juridinio asmens kodas................ (įrašyti), kurio (-s) registruota buveinė yra ......................(įrašyti adresą) atstovaujama ............................ (įrašyti pareigas, vardą pavardę), veikiančio (-s) pagal įmonės įstatus (toliau – Rangovas),
sutartyje Užsakovas ir Rangovas vadinami Šalimis, o kiekvienas atskirai – Šalimi, vadovaujantis atviro konkurso (pagal vertes – supaprastinto) būdu atlikto viešojo pirkimo Viešosios erdvės (inžinerinio statinio,  susisiekimo komunikacijos), tarp Dariaus ir Girėno g., Antakalnio g., Miškų g. ir Jaunimo g., sutvarkymo darbai (pirkimo ID –                 (įrašyti pirkimo numerį)) (toliau – pirkimas) sąlygomis bei pirkimui Rangovo pateiktu pasiūlymu (toliau – pasiūlymas) susitarė ir sudarė šią darbų pirkimo sutartį (toliau – Sutartis).

I BENDROSIOS NUOSTATOS

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse (toliau – Civilinis kodeksas), Lietuvos Respublikos statybos įstatyme, Lietuvos Respublikos viešųjų pirkimų įstatyme (toliau – Viešųjų pirkimų įstatymas) ir susijusiuose įstatymų įgyvendinamuosiuose teisės aktuose.
1.2. Sutartis bendrai finansuojama projekto „Viešosios erdvės (inžinerinio statinio, susisiekimo komunikacijos), tarp Dariaus ir Girėno g., Antakalnio g., Miškų g. ir Jaunimo g. sutvarkymo projektas“ (proj. Nr. AN-25.10.01, 2026 m.) Europos Sąjungos fondų, bendrojo finansavimo bei Ukmergės rajono savivaldybės biudžeto lėšomis.
1.3. Sudarydamas šią Sutartį Rangovas patvirtina, kad jis turi visus Sutarčiai tinkamai įvykdyti reikiamus atestatus, yra reikalingų atlikti darbų srities specialistas ir turi pakankamai patirties tinkamam sutartinių įsipareigojimų vykdymui, turi žinių, kurias pagal teisės aktus privalo turėti Rangovas.
1.4. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Civiliniu kodeksu, Lietuvos Respublikos statybos įstatymu, Lietuvos Respublikos energetikos įstatymu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais.
[bookmark: _Ref227994958]
II SUTARTIES DALYKAS

[bookmark: _Hlk143840580][bookmark: _Hlk119312272]2.1.Pirkimo objektas –  viešosios erdvės (inžinerinio statinio, susisiekimo komunikacijos), tarp Dariaus ir Girėno g., Antakalnio g., Miškų g., ir Jaunimo g., sutvarkymo darbai   (toliau – Darbai).
2.2. Šia Sutartimi Rangovas savo jėgomis ir rizika įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, atlikti ir perduoti Darbus, kaip numatyta Sutartyje pagal pateiktą Rangovo pasiūlymą (Sutarties 1 priedas), Darbų kiekių žiniaraščius (Sutarties 2 priedas), techninę specifikaciją (Sutarties 4 priedas) ir techninį darbo projektą „Viešosios erdvės (inžinerinio statinio, susisiekimo komunikacijos), tarp Dariaus ir Girėno g., Antakalnio g., Miškų g. ir Jaunimo g. sutvarkymo projektas“ (proj. Nr. AN-25.10.01, 2026 m.)  (toliau – Techninis projektas), o Užsakovas įsipareigoja sudaryti Rangovui būtinas sąlygas Darbams atlikti, Sutartyje nustatytomis sąlygomis priimti tinkamai ir laiku atliktų Darbų rezultatą ir sumokėti Rangovui už faktiškai atliktus Darbus Sutartyje numatytomis sąlygomis ir tvarka.
[bookmark: _Hlk133311267]2.3. Darbų atlikimo vieta: viešosios erdvės tarp Dariaus ir Girėno g., Antakalnio g., Miškų g., Jaunimo g., Ukmergės m.  
2.4. Vykdomas žaliasis pirkimas, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) 4.1 punktu (Tvarkos aprašo 2 priedo 28.1 papunkčiu) ir 4.3 punktu.

[bookmark: _Ref227942311]III SUTARTIES KAINA IR MOKĖJIMO TVARKA

[bookmark: _Hlk192259585]
3.1. Sutarčiai taikoma fiksuoto įkainio kainodara. Pradinės Sutarties vertė yra lygi maksimaliai pirkimui skirtai lėšų sumai be pridėtinės vertės mokesčio (toliau – PVM) pirkimo dokumentuose ir Sutartyje nurodytų Darbų įsigijimui Rangovo pasiūlyme nurodytais įkainiais be PVM.
3.2. Pradinės Sutarties vertė – 1 239 669,42 (vienas milijonas du šimtai trisdešimt devyni tūkstančiai šeši šimtai šešiasdešimt devyni eurai 42 ct) Eur be PVM. 21 proc. PVM –260 330, 58 Eur. Sutarties kaina su PVM –150 000,00 Eur (vienas milijonas penki šimtai tūkstančiai eurų 00 ct). Darbų įkainiai yra nurodyti Darbų kiekių žiniaraščiuose (Sutarties 2 priedas). Užsakovas sumokės Rangovui už faktinį atliktų, Sutartyje numatytų, Darbų kiekį pagal darbų įkainius.
3.3. Visą riziką dėl Sutarties kainos (įkainių) padidėjimo prisiima Rangovas. Sutarties kaina apima visas tiesiogines ir netiesiogines išlaidas, susijusias su Darbų atlikimu. Sutarties kainai (įkainiams) įtakos negali turėti terminų pažeidimai, darbo užmokesčio ir kitų panašių išlaidų išaugimas.
[bookmark: _Hlk99095164][bookmark: _Hlk532550413]3.4. Padidėjus arba sumažėjus PVM tarifui Sutarties įkainiai atitinkamai didinami arba mažinami. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuoti Sutarties įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Sutarties įkainiai perskaičiuojami pagal formulę: Kb+M=Kn (Kb – įkainis be PVM; M-PVM naujas dydis; Kn - naujas įkainis). PVM sumos perskaičiavimas įforminamas papildomu susitarimu tarp Užsakovo ir Rangovo.
3.5. Sutarties kaina (įkainiai) pagal bendro kainų lygio kitimą bus perskaičiuojama tokia tvarka:
3.5.1. Peržiūros momentas yra Šalies prašymo kitai Šaliai peržiūrėti Sutarties kainą (įkainius) gavimo diena;
3.5.2. Rangovui mokėtinos sumos už Darbus gali būti perskaičiuojamos, jeigu Valstybės duomenų agentūra (www.stat.gov.lt) kas mėnesį skelbiamo statybos sąnaudų elementų kainų Indekso, labiausiai atitinkančio Objekto rūšį, reikšmė pakinta daugiau kaip 0,05 per bet kurį Darbų vykdymo laikotarpį. Šiuos indeksus galima rasti (paieškos seka): https://osp.stat.gov.lt; Visi rodikliai; Rodiklių duomenų bazė; Pagal temą; Ūkis ir finansai (makroekonomika); Kainų indeksai, pokyčiai ir kainos; Statybos sąnaudų elementų kainų indeksai (SSKI), kainų pokyčiai ir svoriai; Statybos sąnaudų elementų kainų indeksai; Statybos sąnaudų elementų kainų indeksai (2021 m. – 100); Viršuje spaudžiame v Lentelės parinktys; Statinių pagal tipą klasifikatorius (CC); Nurodome objekto rūšį ir laikotarpį; 
3.5.3. Sutarties kaina (įkainiai) perskaičiuojama dėl Indekso pokyčio, pagal Sutartį neišpirktų Darbų vertę (įkainius) padauginant iš Indekso pokyčio koeficiento, kuris apskaičiuojamas pagal toliau nurodytą formulę K = IPb / IPr. Kur: K – Indekso pokyčio koeficientas; IPr – Indekso reikšmė laikotarpio pradžioje; IPb – Indekso reikšmė laikotarpio pabaigoje;
3.5.4. laikotarpio pradžia yra ne ankstesnė negu pasiūlymų pateikimo Pirkime termino pabaigos diena, pabaiga - ne vėlesnė, negu paskutiniojo Atliktų darbų akto pagal Sutartį sudarymo diena;
3.5.5. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius, perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą;
3.5.6. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai);
3.5.7. Sutarties kainos peržiūra gali būti atliekama per bet kurį Darbų vykdymo laikotarpį. Laikotarpis yra bet koks laikotarpis, kurio pradžia yra ne ankstesnė, negu Sutarties įsigaliojimo diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas;
3.5.8. 	jeigu Darbai vėluoja dėl priežasčių, dėl kurių Rangovas neįgyja teisės į Darbų atlikimo terminų pratęsimą, uždelstų statybos darbų kaina (įkainiai) neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.
3.6. Sutarties Darbų įkainiuose yra įvertintos visos galimos išlaidos: darbo jėgos, mechanizmų ir medžiagų kaina, mokesčiai, draudimo, transportavimo ir visos kitos, Rangovui priklausančios pagal teisės aktus bei šią Sutartį, išlaidos. Jokių papildomų mokėjimų Rangovas už Darbus reikalauti negali.
3.7. Avansinis mokėjimas nenumatytas.
3.8. Užsakovas sumoka Rangovui už faktiškai atliktus Darbus pagal Darbų kiekių žiniaraščiuose (Sutarties 2 priedas) nurodytus Rangovo pasiūlytus Darbų atlikimo įkainius faktiškai atliktų Darbų kiekį padauginus iš Rangovo Darbų kiekių žiniaraščiuose (Sutarties 2 priedas) nurodyto įkainio po to, kai yra priimtas faktiškai atliktų Darbų rezultatas.
3.9. Mokėtinos sumos už atliktus Darbus pervedamos į Rangovo nurodytą banko sąskaitą.
3.10. Už faktiškai atliktus Darbus ar jų dalį Užsakovas sumoka Rangovui:
3.10.1. tarpiniam mokėjimui gauti – atlikus numatytus Darbus ir Rangovui pateikus Atliktų darbų aktus (Sutarties 5 priedas) ir Atliktų darbų ir išlaidų apmokėjimo pažymas (Sutarties 6 priedas), patvirtintus Techninio prižiūrėtojo ir Užsakovo atstovo;
3.10.2. galutinį mokėjimą Rangovas gali gauti tik tada, kai Sutarties Šalys pasirašo Darbų perdavimo – priėmimo aktą arba kitą Darbų atlikimą patvirtinantį dokumentą ir Rangovas ištaiso visus defektus, įvardintus Darbų perdavimo priėmimo metu, Techniniam prižiūrėtojui ir Užsakovo atstovui raštiškai patvirtinant tokį defektų ištaisymą bei pateikia Atliktų darbų ir išlaidų apmokėjimo pažymą (F-3), Atliktų darbų aktus (F-2);
3.10.3. Rangovas PVM sąskaitą faktūrą gali pateikti Užsakovui tik tada kai Užsakovo atstovas patvirtina 3.10.1 ir (ar) 3.10.2 punktuose įvardintus dokumentus.
3.11. Užsakovas su Rangovu atsiskaito ne vėliau kaip per 30 (trisdešimt) kalendorinių dienų nuo Sutarties 3.10 punkte nurodytų dokumentų patvirtinimo dienos.
3.12. Sąskaitos faktūros Užsakovui teikiamos tik elektroniniu būdu:
3.12.1. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis;
3.12.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis;
3.12.3. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
3.13. Jei Rangovas Darbus atlieka kaip tiekėjų grupė, apmokėjimas už atliktus Darbus bus vykdomas per jungtinės veiklos sutartyje nurodytą įgaliotą partnerį.
3.14. Papildomų darbų apmokėjimui Rangovas faktiškai atliktų Darbų aktuose turi nurodyti faktiškai atliktų papildomų darbų, numatytų darbų pakeitime, pavadinimą, vienetus, kiekį, vieneto įkainį, bendrą sumą, kitus papildomų darbų įsigijimą pagrindžiančius dokumentus. Papildomi darbai apmokami, jeigu jie raštiškai buvo suderinti su Užsakovu, nurodant jų būtinumą kaip tai nustatyta Sutarties sąlygų X skyriuje.


IV DARBŲ ATLIKIMO IR SUTARTIES GALIOJIMO TERMINAI

4.1. Sutartis įsigalioja po to, kai Sutarties Šalys pasirašo Sutartį ir Rangovas pateikia tinkamą Sutarties įvykdymo užtikrinimą (po užtikrinimo pateikimo dienos einančią dieną). Sutarčiai įsigaliojus, ji galioja iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo dienos, arba kai Sutarties Šalys sutaria ją nutraukti, arba ji nutraukiama Sutartyje nustatytais atvejais.
4.2. Darbų pradžia laikoma diena, kai pasirašomas statybvietės perdavimo – priėmimo aktas arba 14 kalendorinių dienų, kai įsigaliojo Sutartis, jeigu statybvietės perdavimo ir priėmimo aktas per šį dienų skaičių nėra pasirašytas.
4.3. Darbų atlikimo terminas – laikas, skaičiuojamas mėnesiais nuo Darbų pradžios iki Darbų pabaigos. Į Darbų atlikimo terminą neįskaitomas statybos Darbų atlikimo sustabdymo laikotarpis, kuris prasideda gruodžio 15 d. ir baigiasi kitų metų kovo 15 d. (toliau – technologinė pertrauka), taip pat Sutarties sustabdymo laikotarpis dėl Sutarties XI skyriuje nurodytų aplinkybių.
4.4. Darbų atlikimo terminas – ..........(įrašomas Rangovo pasiūlyme nurodytas Darbų atlikimo terminas) nuo statybvietės perdavimo dienos.
4.5. Darbų ar jų dalies atlikimo termino pratęsimas nėra numatytas.
4.6. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas baigiamasis Darbų perdavimo-priėmimo aktas.

V SUTARTIES ĮVYKDYMO UŽTIKRINIMAS

[bookmark: _Hlk119355745][bookmark: _Hlk116899284]5.1. Sutarties įvykdymas turi būti užtikrinamas užstatu arba besąlygine ir neatšaukiama banko garantija arba besąlyginiu ir neatšaukiamu draudimo bendrovės laidavimo draudimu (toliau – laidavimo draudimas).
[bookmark: _Hlk203933965]5.2. Rangovas, ne vėliau kaip per 10 (dešimt) darbo dienų nuo Sutarties pasirašymo dienos, privalo pateikti Užsakovui Sutarties įvykdymo užtikrinimą sumai, kuri turi būti ne mažesnė negu 5 proc. nuo Pradinės Sutarties vertės be PVM, nurodytos Sutarties 3.2. papunktyje. Sutarties įvykdymo užtikrinimu garantuojama ar laiduojama, kad Užsakovui bus išmokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai.
5.3. Sutartis įsigalioja Rangovui laiku pateikus tinkamą Sutarties įvykdymo užtikrinimą. Jeigu per nustatytą terminą Sutarties įvykdymo užtikrinimas nepateikiamas, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Viešųjų pirkimų įstatymą tai yra laikoma atsisakymu sudaryti Sutartį.
5.4. Jeigu Rangovas Sutarties vykdymą užtikrina užstatu, jis turi Sutarties įvykdymo užtikrinimo sumą pervesti į Ukmergės rajono savivaldybės administracijos (j. a. k. 188752174) sąskaitą: LT45 4010 0429 0051 0644 Luminor Bank AS Lietuvos skyriaus banke ir pateikti Užsakovui mokėjimo dokumentą, patvirtinantį, kad įmoka atlikta. 
5.5. Jeigu Rangovas Sutarties vykdymą užtikrina banko garantija ar laidavimo draudimu, Sutarties įvykdymo užtikrinimo dokumentas turi būti parengtas tokiomis sąlygomis:
5.5.1. Rangovas privalo pateikti atitinkančią Lietuvos Respublikos teisės aktų reikalavimus bei šiame Sutarties skyriuje nurodytas sąlygas atitinkančią banko arba draudimo bendrovės besąlygišką ir neatšaukiamą Sutarties įvykdymo užtikrinimo garantiją (laidavimo draudimą). Jeigu Rangovas pateikia draudimo bendrovės išduotą Sutarties įvykdymo užtikrinimo galiojimą užtikrinantį dokumentą, tai kartu su Sutarties įvykdymo užtikrinimo laidavimo draudimo raštu Rangovas turi pateikti ir pasirašytą draudimo liudijimą (polisą) bei mokestinio pavedimo kopiją, kad draudimo įmoka už šį išduotą Sutarties įvykdymo užtikrinimo laidavimo draudimo raštą yra sumokėta;
5.5.2. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną ir galioti ne trumpiau negu 30 (trisdešimt) dienų po Sutartyje numatyto Darbų atlikimo termino pabaigos. Rangovas privalo užtikrinti, kad Sutarties įvykdymo užtikrinimas galiotų ir būtų teisiškai įvykdomas nuo jo išdavimo dienos iki tol, kol sueis 30 dienų terminas po to, kai užbaigus visus Darbus bus pasirašytas Darbų perdavimo – priėmimo aktas;
5.5.3. Užsakovas turi teisę pasinaudoti garantija (laidavimo draudimu) dėl to, kad Rangovas iš dalies ar visiškai neįvykdė Sutarties sąlygų ar kitaip pažeidė Sutartį ir (arba) ji buvo nutraukta dėl Rangovo kaltės. 
5.5.4. garantijos (laidavimo draudimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo bankui arba draudimo bendrovei apie tai, kad Rangovas iš dalies ar visiškai neįvykdė Sutarties sąlygų ar kitaip pažeidė Sutartį ir (arba) ji buvo nutraukta dėl Rangovo kaltės. Bankas arba draudimo bendrovė neturi teisės reikalauti, kad Užsakovas pagrįstų savo reikalavimą. Užsakovas pranešime bankui arba draudimo bendrovei nurodys, kad garantijos (laidavimo draudimo) suma jam priklauso dėl to, kad Rangovas iš dalies ar visiškai neįvykdė Sutarties sąlygų ar kitaip pažeidė Sutartį ir (arba) ji buvo nutraukta dėl Rangovo kaltės. 
5.6. Jeigu vykdant Sutartį Sutarties kaina be PVM tampa didesnė negu Pradinės sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė, negu 5 proc. nuo Sutarties kainos be PVM ir pateikti tą patvirtinančius dokumentus Užsakovui per 10 kalendorinių dienų nuo susitarimo, pagal kurį padidėja Sutarties kaina, sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina.
5.7. Tuo atveju, kai Darbų atlikimo terminas yra pratęsiamas ar sustabdomas, o vėliau atnaujinamas, taip pat turi būti atitinkamai pratęstas ir banko garantijos (laidavimo draudimo) galiojimo terminas, užtikrinant Rangovo įsipareigojimų įvykdymą likusiam Darbų atlikimo laikotarpiui. Rangovas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos (taikoma, kai Sutarties įvykdymas užtikrinamas banko garantija arba laidavimo draudimu). Jei Sutarties vykdymas užtikrinamas užstatu, pratęsus ar sustabdžius Darbų atlikimo terminą, užstatas paliekamas Užsakovo sąskaitoje, užtikrinant Rangovo sutartinių įsipareigojimų vykdymą likusiam Darbų atlikimo laikotarpiui.
5.8. Jei Užsakovas pasinaudoja Sutarties įvykdymo užtikrinimu nenutraukdamas Sutarties, Rangovas, siekdamas toliau vykdyti pirkimo Sutarties įsipareigojimus, privalo per 10 (dešimt) darbo dienų pervesti Užsakovui naują užstatą ar pateikti naują banko garantiją (laidavimo draudimą) 5.2 punkte nurodytai sumai šiame Sutarties skyriuje nurodytomis sąlygomis. 
5.9. Jei Rangovas šio skyriaus 5.7 ir 5.8 punktuose nustatytais atvejais ir terminais nepateikia Užsakovui Sutarties įvykdymo užtikrinimo atnaujinimo ar pratęsimo, Užsakovas sulaiko Sutarties įvykdymo užtikrinimą atitinkančią sumą iš Rangovui mokėtinų sumų, kuri tampa Sutarties įvykdymo užtikrinimu – užstatu. Tokiu atveju šiai sulaikytų pinigų sumai (užstatui) taikomos visos šio skyriaus sąlygos.
5.10. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 dienų pateikti naują Sutarties įvykdymo užtikrinimą.
5.11. Užstatas per 5 (penkias) darbo dienas yra grąžinamas Rangovui tinkamai įvykdžius Sutartyje numatytus įsipareigojimus ir Užsakovui pasirašius Darbų perdavimo – priėmimo aktą arba jei Sutarties įvykdymo užtikrinimas tapo nebereikalingas dėl kitų priežasčių. Rangovui iš dalies ar visiškai neįvykdžius Sutarties sąlygų ar kitaip pažeidus Sutartį ir (arba) ją nutraukus dėl Rangovo kaltės, į Užsakovo sąskaitą pervesta užstato suma yra negrąžinama.
5.12. Elektronine forma pateiktas Sutarties įvykdymo užtikrinimo dokumentas negrąžinamas.
5.13. Sutarties į vykdymo užtikrinimas, neatitinkantis šiame Sutarties skyriuje nustatytų reikalavimų, nebus priimamas.


VI ŠALIŲ TEISĖS IR PAREIGOS

6.1. Užsakovas turi teisę:
6.1.1. kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė ir įrangos naudojimas atitinka Sutarties sąlygose nustatytus reikalavimus;
6.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nukrypsta nuo sutartinių įsipareigojimų, nesilaiko normatyvinių statybos dokumentų reikalavimų ir (ar) kitų Sutartimi prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
6.1.3. duoti nurodymus Rangovui ir reikalauti jų vykdymo, jei sistemingai pažeidžiami Sutartyje nurodyti kokybiniai reikalavimai;
6.1.4. sulaikyti mokėjimus už atliktus Darbus, jeigu dėl Rangovo kaltės nepašalinti anksčiau nurodyti apmokėjimui pateiktų Darbų defektai;
6.1.5. Rangovui vienašališkai nutraukus Sutartį nesant Užsakovo kaltės, pasinaudoti Sutarties įvykdymo užtikrinimu patirtiems nuostoliams padengti;
6.1.6 reikalauti iš Rangovo ir iš jo gauti informaciją bei dokumentus patvirtinančius, kad Rangovas Sutarties vykdymo metu taiko Sutartyje nustatytus aplinkos apsaugos reikalavimus.
6.2. Užsakovas įsipareigoja:
6.2.1. pateikti dokumentus, įgaliojimus, reikalingus Sutartyje numatytiems Darbams pradėti ir užbaigti per protingą terminą, išskyrus dokumentus, kuriuos pagal Sutartį ir (ar) Įstatymus privalo pateikti Rangovas;
6.2.2. bendradarbiauti su Rangovu vykdant Darbus;
6.2.3. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;
6.2.4. per įmanomai trumpiausius terminus po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su sutartinių įsipareigojimų vykdymu;
6.2.5. Sutartyje nustatytomis sąlygomis priimti iš Rangovo tinkamai atliktus Darbus;
6.2.6. nesudaryti iki šios Sutarties pabaigos ar nutraukimo sutarčių dėl analogiškų Darbų vykdymo Sutarties objekte su kitais Rangovais be raštiško Rangovo sutikimo;
6.2.7. pastebėjęs nukrypimus nuo Sutarties sąlygų, bloginančius Darbų rezultatų kokybę, ar kitus trūkumus, nedelsdamas apie tai pranešti Rangovui.
6.3. Rangovas turi teisę:
6.3.1. naudotis Lietuvos Respublikos statybos įstatymo ir kituose Lietuvos Respublikos teisės aktuose numatytomis Rangovo teisėmis;
6.3.2. gauti iš Užsakovo dokumentus, įgaliojimus ir kitus dokumentus, reikalingus Sutartyje numatytiems įsipareigojimams vykdyti;
6.3.3. Rangovas turi teisę užbaigti Darbus anksčiau sutarto termino;
6.3.4. laiku gauti apmokėjimą už tinkamai atliktus Darbus, pagal Sutarties sąlygas.
6.4. Rangovas įsipareigoja:
6.4.1. per 10 (dešimt) darbo dienų nuo Sutarties įsigaliojimo pateikti Kalendorinį darbų vykdymo grafiką, suderintą ir patvirtiną Sutarties Šalių įgaliotų atstovų;
6.4.2. Darbus vykdyti pagal Šalių suderintą Kalendorinį darbų vykdymo grafiką. Darbų vykdymo metu Rangovas gali koreguoti grafiką keičiant Darbų vykdymo seką, bet nekeičiant Darbų atlikimo termino, jeigu jis nesuderinamas su esama Darbų eiga arba Rangovo prievolėmis ir jeigu Užsakovas per 14 dienų nepraneša Rangovui, kad koreguotas Kalendorinis darbų vykdymo grafikas neatitinka Sutarties. Rangovas privalo taip pat koreguoti Kalendorinį darbų vykdymo grafiką, jei Užsakovas bet kuriuo metu informuoja Rangovą, kad jis neatitinka Sutarties arba prieštarauja faktinei Darbų vykdymo eigai bei Rangovo ketinimams;
6.4.3. vykdyti Darbus pagal Sutartį, Techninės specifikacijos, Techninio darbo projekto, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad Darbų priėmimo metu Darbai atitiks Sutartyje nustatytas savybes, normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę;
6.4.4. Sutartyje, Kalendoriniame darbų vykdymo grafike nurodytais terminais pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir per garantinį laikotarpį;
6.4.5. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, dirbinius, gaminius ir įrengimus, atitinkančius Sutartyje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą;
6.4.6. laiku ir tinkamai informuoti Užsakovą apie atliktų darbų etapus bei apie atliktų darbų priėmimo - perdavimo datą bei pateikti atliktų darbų aktus, išrašyti PVM sąskaitas faktūras, kitą normatyvinių statybos dokumentų nurodytą darbų atlikimo dokumentaciją, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją;
6.4.7. atliktiems Darbams suteikti Civiliniame kodekse nustatytus garantinius terminus;
6.4.8. sudaryti sąlygas Užsakovo atstovams lankytis objekte bei susipažinti su visa Darbų dokumentacija;
6.4.9. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų. Taip pat savo sąskaita ištaisyti atliktų darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui, Užsakovui pateikus raštišką pretenziją, ne vėliau kaip per 14 darbo dienų, jeigu dėl defekto pobūdžio jie neturi būti pašalinti anksčiau;
6.4.10. Užsakovui pareikalavus, raštu informuoti Užsakovą apie objekte dirbančius subrangovus;
6.4.11. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų;
6.4.12. užtikrinti saugų eismą, parengti apvažiavimų, apylankų, laikinų privažiavimų schemas ir jas suderinti su Ukmergės rajono policijos komisariatu, savivaldybės administracijos Saugaus eismo komisija bei kitomis suinteresuotomis institucijomis;
6.4.13. užtikrinti, kad pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
6.4.14. užtikrinti, kad Darbus atliks kvalifikuoti, atestuoti specialistai, kurie buvo nurodyti pateiktame pasiūlyme, atitinkantys Pirkimo sąlygose nustatytus kvalifikacinius reikalavimus, turintys galiojančius kvalifikacijos atestatus ar Teisės pripažinimo pažymas, leidžiančias vykdyti Sutartyje nurodytus Darbus;
6.4.15. užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis;
6.4.16. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui atlikti Darbus nustatytais terminais;
6.4.17. atlikus Darbus pilnai atstatyti infrastruktūrą ir savo sąskaita pašalinti iš statybvietės visas statybines atliekas ir šiukšles, kurios atsirado dėl Rangovo atliekamų Darbų;
6.4.18. užtikrinti, kad Sutartį vykdys tik tokią teisę turintys asmenys, jeigu pirkimo vykdymo metu nebuvo tikrinamas Rangovo kvalifikacija dėl teisės verstis atitinkama veikla arba buvo tikrinama ne visa apimtimi;
6.4.19. užtikrinti, kad statybvietėje statybos Darbus atliekantys asmenys, nurodyti Lietuvos Respublikos valstybinio socialinio draudimo įstatymo 151 straipsnio 1 dalyje, turėtų galiojantį Valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, privalo turėti kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus ir pateikti jį (juos):
6.4.19.1. patikrinimo metu Lietuvos Respublikos užimtumo įstatymo 55 straipsnyje nurodytoms institucijoms;
6.4.19.2. statybos patikrinimo metu Valstybinei teritorijų planavimo ir statybos inspekcijai prie Aplinkos ministerijos;
6.4.19.3. prieš patenkant į statybvietę ir statybvietėje pareikalavus statytojui (Užsakovui) ar jo vienam įgaliotam rangovui ar jų įgaliotiems asmenims.
6.4.20. laikytis įsipareigojimų dėl pasiūlyme nurodyto Darbų atlikimo termino;
6.4.21. Darbų atlikimo laikotarpiu taikys aplinkos apsaugos vadybos sistemos reikalavimus visa apimtimi pagal LST EN ISO 14001, EMAS arba lygiavertį standartą ir turės tai patvirtinančius dokumentus;
6.4.22. kad LED gatvių apšvietimo įranga yra 100 proc. (vienetais) LED ir turės tai patvirtinančius dokumentus (gamintojo techninius dokumentus ar kitus lygiaverčius įrodymus);
[bookmark: _GoBack]6.4.23. ne vėliau kaip prieš 5 (penkias) darbo dienas iki įrangos montavimo ir atsitrenkimą švelninančios dangos klojimo darbų pradžios pateikti Užsakovui peržiūrai ir suderinimui akredituotos įstaigos išduotus galiojančius atitikties sertifikatus arba gamintojo deklaracijas, liudijančias vaikų žaidimų aikštelės įrangos ir dangos atitiktį LST EN 1176 serijos (įskaitant LST EN 1176-2 specialiuosius reikalavimus sūpuoklėms) ir LST EN 1177 standartams, taip pat lauko treniruoklių (sporto įrangos) atitiktį standartui LST EN 16630 (arba juos pakeičiančių standartų aktualios redakcijos reikalavimus), kartu pateikiant oficialias gamintojo įrangos montavimo ir priežiūros instrukcijas;
6.4.24. pildyti elektroninį statybos darbų žurnalą.

VII 
ŠALIŲ ATSAKOMYBĖ

7.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Uždelsus laiku atsiskaityti už atliktus Darbus, Užsakovas Rangovui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.
7.3. Kiekvienu atveju Rangovui praleidus bet kurios pareigos įvykdymo terminą, nustatytą Sutartyje, Rangovas moka Užsakovui 0,02 proc. delspinigius nuo neatliktų Darbų vertės už kiekvieną uždelstą dieną. Delspinigiai skaičiuojami iki baudos skyrimo, jei Sutartyje už sutartinių įsipareigojimų neįvykdymą ar netinkamą vykdymą yra numatytos baudos.
7.4. Delspinigių sumokėjimas neatleidžia Šalių nuo pareigos vykdyti Sutartyje prisiimtus įsipareigojimus.
7.5. Rangovui pagal Sutartį priskaičiuoti delspinigiai ir (ar) baudos gali būti išskaičiuojami iš Užsakovo mokėtinų sumų Rangovui.
7.6. Rangovas visais atvejais atsako už Darbų, numatytų šioje Sutartyje, atlikimo metu jo pasitelktų asmenų bei subrangovų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
7.7. Rangovas taip pat yra atsakingas už nuostolius, kuriuos patiria Užsakovas tuo atveju, kai Darbų vykdymas sustabdomas dėl defektų ar kitokių Darbų trūkumų šalinimo arba dėl bet kokių kitų priežasčių, už kurias yra atsakingas Rangovas arba kurių atsiradimo rizika tenka Rangovui.
7.8. Jei Rangovas, atlikdamas Darbus pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Rangovas turi atlyginti Užsakovui šių sumų išlaidas, visus pastarojo dėl to patirtus tiesioginius ir netiesioginius nuostolius ar žalą bei papildomas išlaidas.
7.9. Užsakovas Rangovui gali skirti šias baudas už Sutarties pažeidimus, padarytus ne dėl Užsakovo kaltės:
7.9.1. sukeitęs vietomis Sutartyje numatytus subrangovus, ir (ar) perdavęs didesnę (mažesnę) darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties 9.3 punkte nurodytų reikalavimų, įsipareigoja sumokėti Užsakovui 2 000,00 (dviejų tūkstančių) eurų dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą išskaitymą Užsakovas raštu informuoja Rangovą;
7.9.2. Rangovas, be Užsakovo rašytinio sutikimo pakeitęs savo pasiūlyme nurodytus specialistus, t. y. nesilaikęs Sutarties 9.8 punkte nurodytų reikalavimų, įsipareigoja sumokėti Užsakovui 2 000,00 (dviejų tūkstančių) eurų dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą išskaitymą Užsakovas raštu informuoja Rangovą.
7.9.3. Sutarties vykdymo metu Rangovas, nesilaikantis žaliųjų reikalavimų nurodytų Sutarties 6.4.21 ir 6.4.22 papunkčiuose, Užsakovui, moka 1000,00 eurų baudą už kiekvieną tokį nustatytą pažeidimą. Ši sąlyga yra esminė Sutarties sąlyga ir pritaikius šiame punkte numatytą baudą du kartus, Užsakovas gali vienašališkai nutraukti Sutartį įspėjęs Rangovą prieš 15 dienų.
7.10. Rangovas atsako už bet kokią žalą, kurią jis, jo darbuotojai bei įranga Darbų atlikimo metu padaro fiziniams ir juridiniams asmenims bei kitiems ūkiniams subjektams, privačiai bei visuomeninei nuosavybei, jei tai atsitinka dėl paties Rangovo kaltės. Rangovas atsako už darbuotojų darbo saugos reikalavimų vykdymą atliekant darbus ir jų neatlikimo pasekmes.
7.11. Rangovas neatleidžiamas nuo atsakomybės dėl įsipareigojimų pagal Sutartį vykdymo ir jam nekompensuojamos jokios papildomos išlaidos, kurios gali atsirasti dirbant sunkiomis oro sąlygomis, esant nepalankioms kitomis sąlygoms, vykstant darbams, tačiau kokių pagrįstai ir protingai galima tikėtis.
7.12. Jei Rangovas nutraukia Sutartį vienašališkai ne dėl Užsakovo kaltės, Užsakovas turi teisę pasinaudoti Sutarties įvykdymo užtikrinimu ir Rangovas atlygina Užsakovui dėl Rangovo kaltės atsiradusius nuostolius kiek jų nepadengia Sutarties įvykdymo užtikrinimas.
7.13. Šalys susitaria, kad esminiu Sutarties pažeidimu bus laikoma:
7.13.1. Rangovas, nepaisydamas Užsakovo raginimo, ilgiau nei 30 (trisdešimt) kalendorinių dienų vėluoja atlikti Darbus arba tiek pat laiko vėluoja juos atlikti per suderintame Kalendoriniame darbų vykdymo grafike (Sutarties 7 priedas) nurodytas esmines Sutarties datas arba tiek pat laiko nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal suderintame Kalendoriniame darbų vykdymo grafike (Sutarties 7 priedas) nustatytus terminus, tampa aišku, kad juos baigti iki Darbų atlikimo termino pabaigos neįmanoma ir Rangovas nepateikia motyvuotų paaiškinimų dėl Darbų vykdymo termino nesilaikymo;
7.13.2. Rangovo kvalifikacijos neturėjimas;
7.13.3. Rangovas nevykdo Sutarties sąlygų V skyriuje „Sutarties įvykdymo užtikrinimas“ nustatytų reikalavimų, naujo arba pratęsto Sutarties įvykdymo užtikrinimo nepateikimas nurodyta tvarka;
7.13.4. kiti atvejai, kurie atitinka Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
7.13.5.  Jeigu Rangovas nepateikia vaikų žaidimų aikštelės įrangos, dangos ar lauko treniruoklių atitikties sertifikatų (gamintojo deklaracijų) prieš pradedant montavimo darbus (Sutarties 6.4.23 p.) arba nepateikia teigiamos akredituotos kontrolės įstaigos pirminio patikrinimo ataskaitos (sertifikato) priduodant objektą (Sutarties 8.5.1 p.), taip pat jei per Užsakovo nustatytą protingą terminą savo lėšomis nepašalina akredituoto patikrinimo metu nustatytų įrangos, dangos ar saugumo zonų defektų bei neatitikimų.
7.14. Rangovas privalo užtikrinti pasiūlyme pirkimui nurodyto ekonominio naudingumo vertinimo kriterijų, kuris, įskaitant, bet neapsiribojant, laikomas esmine Sutarties sąlyga, įgyvendinimą. Pasiūlyme pirkimui nurodytas ekonominio naudingumo vertinimo kriterijus:
7.14.1. Rangovas įsipareigoja Darbus atlikti per ........ (įrašomas Rangovo pasiūlyme nurodytas Darbų atlikimo terminas) mėnesių nuo statybvietės perdavimo dienos.
7.15. Nustačius esminį Sutarties pažeidimą, Užsakovas turi teisę:
7.15.1. vienašališkai nutraukti Sutartį, įspėjęs Rangovą prieš 15 (penkiolika) kalendorinių dienų;
7.15.2. pasinaudoti Sutarties įvykdymo užtikrinimu;
7.15.3. gali taikyti abu aukščiau išvardytus atvejus.

VIII ATLIKTŲ DARBŲ PERDAVIMO IR PRIĖMIMO TVARKA

8.1. Rangovas privalo vykdyti Darbus laikydamasis šios Sutarties, Lietuvos Respublikos įstatymų ir kitų teisės aktų nuostatų.
8.2. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos.
8.3. Jeigu bet kuriuo šios Sutarties vykdymo metu paaiškėja, kad atlikti Darbai neatitinka šioje Sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo Techninės specifikacijos, Techninio darbo projekto ar kitų Sutartyje numatytų reikalavimų be Užsakovo raštiško sutikimo, tuomet sudaromas abiejų Šalių pasirašomas Defektinis aktas. Rangovui nepagrįstai atsisakius pasirašyti Defektinį aktą, jis pasirašomas Užsakovo vienašališkai ir įteikiamas Rangovui pasirašytinai arba išsiunčiamas registruotu paštu.
8.4. Užsakovas turi teisę nepasirašyti Aktų ir neatlikti mokėjimų, kol Rangovas savo sąskaita nepašalina Defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltės. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo dėl to patirtus nuostolius.
8.5. Užsakovas, dalyvaujant Rangovui užbaigus objekto Darbus, teisės aktų nustatyta tvarka, nedelsiant organizuoja baigtų Darbų priėmimą iš Rangovo:
8.5.1. Rangovas, užbaigęs žaidimų aikštelės ir lauko treniruoklių įrengimo darbus, bet dar prieš pasirašant galutinį Darbų perdavimo–priėmimo aktą (Sutarties 3.10.2 ir 8.5 p.), savo lėšomis privalo suorganizuoti ir atlikti įrengtos erdvės pagrindinį pirminį kontrolinį patikrinimą. Darbų perdavimo-priėmimo metu Rangovas privalo pateikti Užsakovui šios įstaigos tikrinimo ataskaitą (sertifikatą), patvirtinančią, kad žaidimų aikštelės įranga, danga bei lauko treniruokliai įrengti saugiai, atitinka LST EN 1176 serijos, LST EN 1177 bei LST EN 16630 standartų (arba lygiaverčių standartų), LST EN 1176-7 standarto (žaidimų aikštelių eksploatavimas ir priežiūra) bei Lietuvos higienos normos HN 131 reikalavimus. Šios ataskaitos nepateikimas arba neigiama ataskaitos išvada yra teisėtas pagrindas Užsakovui pasinaudoti Sutarties 8.4 punkte numatyta teise nepasirašyti aktų ir neatlikti galutinio mokėjimo.
8.6. Rangovas suteikia Civilinio kodekso 6.698 straipsnyje Darbams numatytas garantijas.

IX SUBRANGOVAI, JŲ KEITIMO TVARKA

[bookmark: _Hlk133321759]9.1. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
9.2. Rangovas įsipareigoja užtikrinti, kad Sutartį vykdys pirkime pasiūlyti ir (ar) kvalifikacinius reikalavimus atitinkantys subtiekėjai. Rangovas yra atsakingas už subtiekėjų vykdomą Sutarties dalį, lyg ją vykdytų pats ir privalo užtikrinti, kad subtiekėjai laikytųsi Sutarties nuostatų.
9.3. Sutarčiai vykdyti pasitelkiami subrangovai nurodyti Subrangovų sąraše (Sutarties 3 priedas). Rangovas įsipareigoja iki Darbų pagal Sutartį pradžios pranešti Užsakovo atstovui tuo metu žinomų subrangovų kontaktinius duomenis ir subrangovų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu sutarties vykdymo metu, taip pat apie naujus subrangovus, kuriuos jis ketina pasitelkti vėliau.
9.4. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalis (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subtiekėjai nebuvo žinomi) subrangovų pasitelkimas arba Sutartyje numatytų subrangovai atsisakymas galimas tik raštu apie tai informavus Perkančiąją organizaciją šiais atvejais:
9.4.1. kai Sutartyje numatytas subrangovas yra likviduojamas, bankrutuoja ar susidaro analogiška situacija;
9.4.2. kai tiekėjo subrangovas (-ai) dėl objektyvių priežasčių (pavyzdžiui, subrangovui atsisakius atlikti darbus, nutrūkus teisiniams santykiams su tiekėju ir pan.) nebegali atlikti visų ar dalies Sutartyje ar jos prieduose nurodytų Darbų.
9.4.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti Darbų atlikimo spartą.
9.5. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Rangovui ir Užsakovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
9.6. Pakeisti subrangovai privalo atitikti pirkimo sąlygose subrangovams keliamus reikalavimus. Dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus.
9.7. Rangovas Sutarties galiojimo metu gali keisti ar skirti papildomus darbų vadovus, tik raštu iš anksto apie tai informavęs Užsakovą.
9.8. Jei Sutarties vykdymo metu tenka keisti Rangovo pasiūlyme nurodytus specialistus (mirties, ligos arba nelaimingo atsitikimo atveju ar dėl kitų, nuo Rangovo nepriklausančių priežasčių), kandidatai į jų vietą privalo atitikti pirkimo sąlygose specialistams keliamus reikalavimus. Rangovas, norėdamas pakeisti esamus specialistus, privalo iš anksto pateikti Užsakovui motyvuotą prašymą ir gauti Užsakovo sutikimą raštu. Užsakovas turi teisę netenkinti Rangovo prašymo pakeisti esamus specialistus, jeigu nustatoma, kad keičiami specialistai neturi pirkimo dokumentuose nustatytos kvalifikacijos ir (ar) yra žemesnės nei keičiamų specialistų kvalifikacijos, pagal pirkimo dokumentuose nustatytus kvalifikacinius reikalavimus. Keičiami specialistai kvalifikacinius reikalavimus privalo atitikti tai dienai, kai Rangovas kreipėsi į Užsakovą dėl leidimo keisti specialistą. Jei Rangovas nepasiūlo tinkamo specialisto, Užsakovas turi teisę nutraukti Sutartį.
9.9. Užsakovas gali tiesiogiai atsiskaityti su subrangovais už jų atliktus Darbus. Tiesioginio atsiskaitymo su subrangovais galimybės įgyvendinamos šia tvarka:
9.9.1. subrangovas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subrangovu. Šioje Sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į pirkimo dokumentuose ir subrangos sutartyje numatytus reikalavimus;
9.9.2. subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą raštu patvirtina atsakingas Rangovo atstovas, kuris yra nurodytas trišalėje sutartyje. Užsakovo atlikti mokėjimai subrangovui pagal jo pateiktas sąskaitas atitinkamai mažina sumą, kurią Užsakovas turi Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia subrangovo tiesiogiai Užsakovui pateiktų ir Rangovo patvirtintų sąskaitų sumų;
9.9.3. tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subrangovu, Rangovui Sutartimi numatytos teisės, pareigos ir kiti įsipareigojimai nepereina subrangovui;
9.9.4. jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodyti kiekiai/apimtys/mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita;
9.9.5. atsiskaitymas su subrangovu vykdomas per 30 (trisdešimt) dienų nuo tinkamos sąskaitos pateikimo Užsakovui;
9.9.6. atsiskaitymai su subrangovu atliekami Sutarties 2 priede nustatytomis kainomis.

[bookmark: _Hlk207359311]X PAKEITIMAI. KIEKIO (APIMTIES) KEITIMO SĄLYGOS

10.1. Sutartis jos galiojimo laikotarpiu gali būti keičiama neatliekant naujos pirkimo procedūros pagal Viešųjų pirkimų įstatymo 89 straipsnio ir Viešųjų pirkimų tarnybos direktoriaus įsakymu patvirtintos Kainodaros taisyklių nustatymo metodikos (toliau – Metodika) nuostatas.
10.2. Užsakovas šiame skyriuje nustatytomis sąlygomis gali nurodyti daryti Pakeitimus, t. y. Techninio darbo projekto sprendinių, apibūdinančių Darbus keitimą, Užsakovo nurodytus padaryti pagal šio skyriaus nuostatas. Pakeitimai gali apimti:
10.2.1. bet kurios Darbų dalies įrengimo vietos ar padėties pakeitimas arba Darbų dalių lygių, padėčių ir (arba) išmatavimų pakeitimą;
10.2.2. bet kurio atskiro Darbo atsisakymą arba sumažinimą;
10.2.3. Darbų kokybės ar kitų bet kurio atskiro darbo savybių pakitimus;
10.2.4. bet kurį papildomą Darbą, Įrangą, Medžiagas arba Darbų apimties padidinimą.
10.3. Papildomų ir (ar) atsisakomų Darbų kaina apskaičiuojama pagal kiekio (apimties) keitimo sąlygas, jei kitaip nenumatyta Sutartyje, taikant žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
10.3.1. pritaikant Sutartyje nurodytą Darbų kainą (įkainį);
10.3.2. jei įmanoma, išskaičiuojant kainos dalį iš sutartyje įkainotos atskiros pirkimo objekto sudedamosios dalies ar numatyto įkainio, pavyzdžiui, tinkavimo įkainį išskaičiuojant iš sutartyje numatyto „Tinkavimas, glaistymas, dažymas“ darbo įkainio;
10.3.3. pritaikant Sutartyje numatytus panašių darbų ir (ar) paslaugų įkainius. Panašius darbus ir (ar) paslaugas turi pagrįsti Rangovas (Pavyzdžiui, sutartyje numatyti 1 mm storio skardos palangių apskardinimo darbai. Paaiškėjus, kad reikia atlikti papildomus apskardinimo darbus (apskardinti angokraščius ar papildomus parapetus ir panašiai) galima pritaikyti tokį skardinimo įkainį).
10.3.4. įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas.
10.4. Pakeitimas turi būti pagrindžiamas dokumentuojant (pvz., defektiniu (pakeitimo) aktu, brėžiniais (įskaitant Projekto koregavimą pagal naują jo versiją) ar kitais dokumentais), kurie turi būti patvirtinti Rangovo, Statinio projekto vykdymo priežiūros vadovo (jei taikoma) ir Projektuotojo (jei taikoma) ir (arba) Statinio statybos techninės priežiūros vadovo (jei taikoma) parašais ir raštu suderinti su Rangovu ir Užsakovu.
10.5. Pakeitimai įforminami Sutartyje arba Darbų pakeitimo protokole, nurodant pavadinimus, vienetus, kiekius, techninius sprendinius (pvz., brėžinius ir kt.), pagrindimą ir įvertinimo ir (ar) kainos apskaičiavimą (pagal Sutarties 10.3 punktą). Tokį susitarimą arba protokolą patvirtina ir pasirašo Šalys ir Statinio statybos techninės priežiūros vadovas, ir jis yra neatskiriama Sutarties dalis.
10.6. Pakeitimai forminami tokia tvarka:
10.6.1. jei būtina/tikslinga atsisakyti atskiro darbo, ar būtina/tikslinga mažinti darbų apimtis, Rangovas pateikia motyvuotą siūlymą, jį pagrindžiančius dokumentus bei nevykdytinų darbų lokalinę sąmatą, kurioje nurodo nevykdytinų darbų kainas, apskaičiuotas pagal Sutarties 10.3 punkte punkte nurodytus Darbų kainos nustatymo būdus. Užsakovui neprieštaraujant, Rangovas surašo nevykdomų darbų aktą (pridedama brėžiniai, projektuotojo paaiškinimai, sąmatos ir kiti su pakeitimu susiję dokumentai), kurį pasirašytinai patvirtina Sutarties Šalys ir Statinio statybos techninės priežiūros vadovas. Šalims pasirašius papildomą susitarimą koreguojama Sutarties kaina;
10.6.2. Papildomi darbai – Darbai, nenumatyti Sutartyje, kurių Rangovas neturėjo ir negalėjo numatyti ir įvertinti dar iki pasiūlymų pateikimo termino pabaigos ir (arba) Darbai, sudarantys daugiau nei 15 proc. pradinės Sutarties vertės. Jei Sutartyje nurodytų Darbų apimtis viršija 15 proc. pradinės Sutarties vertės, visų Darbų, kurie viršija 15 proc. ribą, atsisakoma ir (arba) jie įsigyjami, laikantis Metodikos III skyriuje nurodytų apimties keitimo sąlygų. Tokių darbų vertės nustatymo, pateikimo ir tvirtinimo tvarka yra analogiška Sutarties 10.3 – 10.7 papunkčiuose nurodytai keitimo tvarkai. Jei būtina/tikslinga atlikti papildomus darbus, Rangovas pateikia motyvuotą siūlymą, jį pagrindžiančius dokumentus bei papildomų darbų lokalinę sąmatą, sudarytą pagal Sutarties 10.3 punkte nurodytus Darbų kainos nustatymo būdus, ir, Užsakovui įvertinus Rangovo siūlymą, koreguojama Sutarties kaina.
10.7. Atliktų darbų aktai turi atitikti Šalių pasirašytus susitarimus atliktus darbų vykdymo pakeitimus.
10.8. Sutarties sąlygų keitimu nėra laikomi techninio pobūdžio pirkimo Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
10.9. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
10.10. Jeigu dėl Sutarties pakeitimų, keičiasi Kalendorinis darbų vykdymo grafikas, jis turi būti pakoreguotas per 3 darbo dienas nuo Susitarimo dėl peržiūros ir (ar) kiekio (apimties) keitimo tarp Šalių pasirašymo. Kalendorinio darbų vykdymo grafiko keitimas įforminamas Užsakovo ar jo įgalioto atstovo ir Rangovo ar jo įgalioto atstovo parašais arba Šalių susitarimu.
10.11. Gali būti įsigyjami papildomi darbai neskelbiamų derybų būdu pagal Viešųjų pirkimų įstatymo 71 straipsnio 5 dalį, susiję su pagrindinės Sutarties vykdymu ir jų vertė negali viršyti 25 proc. (nuo pradinės Sutarties vertės be PVM), jeigu tokie Papildomi darbai atsiranda dėl nenumatytų aplinkybių, susijusių su Techninio darbo projekto sprendinių keitimu, techninio darbo projekto klaidomis.

XI SUTARTIES SUSTABDYMAS

11.1. Esant svarbioms aplinkybėms, nepriklausančioms nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovų įsipareigojimų ar kurios nors jų dalies, kuri negali būti vykdoma, vykdymą.
11.2. Užsakovas dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Užsakovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų (ar dalies) Darbų vykdymą, nurodydamas (jeigu įmanoma) sustabdymo trukmę dienomis. Aplinkybės, dėl kurių gali būti stabdomi Darbai, yra:
11.2.1. trečiųjų šalių įtaka (įskaitant institucijų, vykdančių Darbų priežiūrą ir (ar) kontrolę, reikalavimai);
11.2.2. papildomos projektavimo paslaugos, 
11.2.3. papildomi archeologiniai tyrinėjimai, kurie nebuvo numatyti, bet kuriuos būtina atlikti;
11.2.4. sustabdytas arba nepakankamas Darbų finansavimas; 
11.2.5. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
11.2.6. bet koks nenumatytas gamtos jėgų veikimas, kurio joks patyręs Užsakovas nebūtų galėjęs tikėtis;
11.2.7. fizinės kliūtys arba kitos nei klimatinės fizinės sąlygos, su kuriomis, vykdant Darbus, susidurta statybvietėje, ir tų kliūčių ar sąlygų Užsakovas nebūtų galėjęs pagrįstai numatyti;
11.2.8. kitos aplinkybės, kurios nebuvo žinomos pirkimo vykdymo metu ir su kuriomis būtų susidūręs bet kuris rangovas ir (ar) užsakovas; 
11.2.9. bet koks uždelsimas ar sutrikimas dėl atliekamo Sutarties pakeitimo;
11.2.10. pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui.
11.3. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
11.4. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 90 (devyniasdešimt) dienų, praėjus 90 (devyniasdešimt) dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.
11.5. Užsakovas privalo pranešti Rangovui apie Darbų sustabdymo priežasčių išnykimą arba numatomą išnykimo ir Darbų atnaujinimo terminą nedelsdamas, bet ne vėliau negu per 2 darbo dienas nuo sužinojimo apie tai.
[bookmark: _Ref88654322]11.6. Po to, kai Užsakovas praneša Rangovui apie Darbų atnaujinimą arba nelieka pagrindo Rangovui stabdyti Darbus, Šalys privalo per įmanomai trumpiausią protingą laiką apžiūrėti, įvertinti ir užfiksuoti statybos darbų, statybos produktų bei įrenginių būklę. Rangovas privalo kaip įmanoma greičiau atnaujinti Darbus; sustabdytų Darbų terminų skaičiavimas atnaujinamas tą dieną, kada Rangovas atnaujina Darbus. Rangovas privalo pirmiausiai savo sąskaita pašalinti nustatytus Darbų, statybos produktų bei įrenginių defektus, atkurti pablogėjusią būklę ir praradimus.
11.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo (tikslų arba apytikslį) terminą, bei pridedant dokumentus, patvirtinančius sustabdymo pagrindą (jeigu tokie yra). Tokio sustabdymo metu visus Darbus (statybos medžiagas, įrangą, statybvietę) Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 90 kalendorinių dienų visų Darbų sustabdymo trukmė, turi būti atliekami statinio konservavimo darbai, siekiant apsaugoti statinį, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos.
11.8. Jeigu Darbų atlikimo sustabdymo laikotarpiu, kuris prasideda gruodžio 15 d. ir baigiasi kitų metų kovo 15 d., Rangovas nuspręstų vykdyti bet kokius statybos darbus ir tam yra tinkamos oro sąlygos, turi būti gautas rašytinis statinio statybos techninio prižiūrėtojo suderinimas ir rašytinis Užsakovo sutikimas. Statybos darbų atlikimo sustabdymo laikotarpis, kurio metu Rangovas, gavęs rašytinį statybos techninio prižiūrėtojo suderinimą ir rašytinį Užsakovo sutikimą, vykdo statybos darbus, įskaitomas į Sutarties 4.4 punkte nurodytą Darbams užbaigti skirtą laikotarpį.
[bookmark: _Hlk54612790][bookmark: _Hlk54613104]11.9. Sutarties vykdymo sustabdymai ir (ar) Sutarties vykdymo atnaujinimai įforminami Užsakovo raštu. Kalendorinis darbų vykdymo grafikas turi būti pakoreguotas per 3 darbo dienas atnaujinus darbus. Kalendorinio darbų vykdymo grafiko ar terminų keitimas įforminamas Užsakovo ar jo įgalioto atstovo ir Rangovo ar jo įgalioto atstovo parašais arba Šalių susitarimu. Atnaujinus Darbų vykdymą, Darbai atliekami per jiems likusį laikotarpį (laiką), kuris buvo likęs iki sustabdymo.
11.10. Užsakovas atlygina Rangovui tiesioginius nuostolius, atsiradusius dėl Darbų stabdymo pagal Sutarties 11.2.2 –11.2.5 papunkčių sąlygas tik Rangovui pateikus dokumentus, įrodančius jo patirtų išlaidų dydį.


XII NENUGALIMOS JĖGOS APLINKYBĖS

12.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (force majeure).
12.2. Nenugalimos jėgos aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
12.3. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, sustabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
12.4. Šalis, prašanti atleisti ją nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
12.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
12.6. Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.

XIII SUTARTIES NUTRAUKIMO TVARKA

13.1. Sutartis gali būti nutraukta abiejų Šalių rašytiniu susitarimu.
13.2. Užsakovas, įspėjęs Rangovą prieš 15 (penkiolika) kalendorinių dienų, turi teisę vienašališkai nutraukti Sutartį:
13.2.1. dėl esminio Sutarties pažeidimo ir pasinaudoti Sutarties įvykdymo užtikrinimu arba pritaikyti Rangovui baudą, jeigu Sutarties įvykdymo užtikrinimas nebuvo taikytas. Esminiai Sutarties sąlygų pažeidimai išvardinti Sutarties VII skyriuje;
13.2.2. Viešųjų pirkimų įstatymo 90 straipsnyje nurodytais atvejais ir tvarka;
13.2.3. kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų
13.2.4. kai užtikrinimą išdavęs subjektas (garantas, laiduotojas) negali įvykdyti savo įsipareigojimų ir Rangovas, Užsakovui raštu pareikalavus, per 10 (dešimt) dienų nepateikė naujo užtikrinimo tokiomis pačiomis sąlygomis kaip ankstesnysis.
13.3. Užsakovas taip pat gali nutraukti Sutartį ir kitais Lietuvos Respublikos teisės aktuose nustatytais atvejais.
13.4. Rangovas, gavęs pranešimą iš Užsakovo apie Sutarties nutraukimą pagal bet kurią iš Sutarties 14.2 punkte numatytų sąlygų, turi teisę pateikti Užsakovui rašytinius paaiškinimus per 5 (penkias) darbo dienas nuo pranešimo iš Užsakovo gavimo dienos.
13.5. Rangovas, įspėjęs Užsakovą prieš 15 (penkiolika) kalendorinių dienų, gali nutraukti Sutartį, jei:
13.5.1. Užsakovas nevykdo savo sutartinių įsipareigojimų daugiau kaip 90 (devyniasdešimt) kalendorinių dienų;
13.5.2. Užsakovas stabdo Darbų ar jų dalies atlikimą daugiau kaip 90 (devyniasdešimt) kalendorinių dienų dėl Sutartyje nenurodytų ir ne dėl Rangovo kaltės atsiradusių priežasčių.
13.6. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus darbus, šalims pasirašant priėmimo – perdavimo aktą. Užsakovas privalo apmokėti už atliktus Darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
17.7. Sutartį nutraukus dėl vienos iš Šalių kaltės, kalta Šalis atlygina kitai Šaliai nuostolius, patirtus dėl Sutarties nutraukimo. Nuostolių sumą kalta Šalis perveda į kitos Šalies sąskaitą per 30 (trisdešimt) kalendorinių dienų nuo pagrįsto prašymo ir nuostolius patvirtinančių dokumentų gavimo dienos.
13.8. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo.


XIV KONFIDENCIALUMAS, ASMENS DUOMENŲ TVARKYMAS

14.1. Kiekviena Šalis įsipareigoja saugoti visą iš kitos Šalies gautą informaciją, kuri, atsižvelgiant į Lietuvos Respublikos teisės aktus, yra įslaptinta ar sudaro valstybės, tarnybos ar komercinę paslaptį, taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus.
14.2. Kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis bei duomenų apsaugą.
14.3. Sudarydamos Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
14.4. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

XV GINČŲ SPRENDIMAS

15.1. Šalių teisės ir pareigos aiškinamos pagal šios Sutarties nuostatas bei Lietuvos Respublikos teisės aktus.
15.2. Šalys sieks, kad visi ginčai, nesutarimai ir pretenzijos, kurie gali kilti tarp Šalių dėl šios Sutarties, būtų sprendžiami derybų keliu per 20 (dvidešimt) darbo dienų. Šalims nesusitarus, visi ginčai, kylantys dėl šios Sutarties nagrinėjami Lietuvos Respublikos civilinio proceso kodekso nustatyta tvarka teisme.

[bookmark: _Hlk133326300]XVI BAIGIAMOSIOS NUOSTATOS

16.1. Šiai Sutarčiai ir visoms iš jos atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
16.2. Pirkimo dokumentai bei Rangovo pasiūlymas yra neatskiriamos šios Sutarties dalys. Jų reikalavimai yra privalomi Sutarties Šalims.
16.3. Rangovo ir Užsakovo vienas kitam siunčiami pranešimai turi būti raštiški. Tokie pranešimai turi būti siunčiami paštu, el. paštu arba įteikiami asmeniškai (pasirašytinai) Sutartyje Šalių nurodytais adresais.
16.4. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau kaip prieš 5 (penkias) dienas. Jei Šalis nesilaiko šio reikalavimo, ji neturi teisės į Pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
16.5. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.
16.6. Sutartis sudaroma lietuvių kalba. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
16.7. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
16.8. Bet kokie Sutarties pakeitimai ir papildymai galioja, tik jeigu yra padaryti raštu ir Šalių pasirašyti. Visi Sutarties priedai yra neatskiriama jos dalis.
16.9. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
16.10. Užsakovo atstovas, atsakingas už Sutarties vykdymo proceso koordinavimą, orgnizavimą ir kontrolę, Statybos ir infrastruktūros skyriaus vyr. specialistas ....................., tel. .............., mob. ............, el. p. ..................., kuris koordinuoja šios Sutarties vykdymą (organizuoja Užsakovo įsipareigojimų įvykdymą, kontroliuoja prievolių vykdymą, jų kokybę ir atitiktį Sutarties ir pirkimo dokumentų reikalavimams, organizuoja visą susirašinėjimą su Rangovu, inicijuoja netesybų taikymą, Sutarties peržiūrą, pakeitimus ir pratęsimą, kaip tai numatyta, kontroliuoja kaip Rangovas vykdo kitus sutartinius įsipareigojimus). Informuoja Centralizuotų viešųjų pirkimų skyriaus specialistus apie įvykdytas sutartis, vadovaudamasis Viešųjų pirkimų įstatymo bei Ukmergės rajono savivaldybės administracijos direktoriaus 2024 m. rugsėjo 9 d. įsakymu Nr. 13-1063 patvirtintos Ukmergės rajono savivaldybės administracijos viešųjų pirkimų organizavimo ir vidaus kontrolės tvarkos aprašo nuostatomis. Pasikeitus atsakingam asmeniui už Sutarties vykdymo proceso koordinavimą, organizavimą ir kontrolę, Paslaugų gavėjas apie tai informuos atskiru rašytiniu pranešimu.
16.11. Rangovo atstovas, atsakingas už Sutarties vykdymo procesą ...................(pareigos, vardas, pavardė), tel. ................, el. p. ........................
16.12. Už Sutarties ir jos pakeitimų viešinimą atsakingi Centralizuotų viešųjų pirkimų skyriaus specialistai Ukmergės rajono savivaldybės administracijos Viešųjų pirkimų organizavimo ir vidaus kontrolės tvarkos aprašo nustatyta tvarka.
16.13. Šalys Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.

XVII SUTARTIES PRIEDAI

[bookmark: _Ref227941617]17.1. Sutarties pasirašymo metu prie Sutarties pridedami šie priedai, kurie yra neatskiriama Sutarties dalis ir laikomi vienas kitą paaiškinančiais bei papildančiais:
17.1.1. Rangovo pasiūlymo dokumentai – Sutarties 1 priedas;
17.1.2. Rangovo užpildyti  Darbų kiekių žiniaraščiai – Sutarties 2 priedas;
17.1.3. Subrangovų sąrašas – Sutarties 3 priedas;
17.1.4. Techninė specifikacija – Sutarties 4 priedas;
17.1.5. Atliktų darbų akto forma F2 – Sutarties 5 priedas;
17.1.6. Atliktų darbų ir išlaidų apmokėjimo pažymos forma F3 – Sutarties 6 priedas;
17.1.7. Techninis darbo projektas – Sutarties 7 priedas (pateikiamas CVP IS sistemoje);
17.1.8. Pirkimo sąlygos, pirkimo sąlygų paaiškinimai/patikslinimai (originalai saugomi Užsakovo, kopijos pateiktos CVP IS);
[bookmark: _Hlk119708636]17.1.9. Sutarties įvykdymo užtikrinimo dokumentai.

XVIII ŠALIŲ REKVIZITAI IR PARAŠAI

	Užsakovas:
Ukmergės rajono savivaldybės administracija
Kęstučio a. 3, 20114 Ukmergė
Įm. k. 188752174
Tel. (0 340) 60 302
El. p. savivaldybe@ukmerge.lt 
A. s. LT17 4010 0429 0042 0938
Luminor Bank AS Lietuvos skyrius
Banko kodas 40100

Administracijos direktorius 

_______________________________
                               
	Rangovas:











_____________________________




[bookmark: _Hlk119706404]

[bookmark: _Hlk191634950]Sutarties Nr.___________1 priedas
	
RANGOVO PASIŪLYMAS





Sutarties Nr.___________2 priedas

DARBŲ KIEKIŲ ŽINIARAŠČIAI







Sutarties Nr.___________3 priedas

SUBRANGOVŲ SĄRAŠAS

	Eil. Nr.
	Subrangovo/subteikėjo pavadinimas, įmonės kodas, adresas
	Perduodamų Darbų/paslaugų dalis (nurodant konkrečius pagal pirkimo sutartį prisiimamus įsipareigojimus)
	Darbų/paslaugų dalies vertine išraiška eurais arba procentais kuriai ketinama pasitelkti Subrangovą/subteikėją
	Subrangovo/subteikėjo atstovas (vardas, pavardė, tel. Nr., el. pašto adresas) 

	1
	2
	3
	4
	5

	
	
	
	
	

	
	
	
	
	



___________________


Sutarties Nr.___________4 priedas

TECHNINĖ SPECIFIKACIJA





Sutarties Nr.___________5 priedas

ATLIKTŲ DARBŲ AKTAS Nr. ____
Data___________

Užsakovas: Ukmergės rajono savivaldybės administracija		F2
Rangovas: ________________________________________
Sutartis: __________________________________________
		(Nr. ir data) 

Objektas:__________________________________________

AKTAS Nr. ______
už 2025 m. ______________ mėn.
	Eil. Nr.
	Darbo pavadinimas, aprašymas
	Mato vnt.
	Kiekis
	Vieneto kaina (be PVM), 
Eur
	Iš viso 
(be PVM), 
Eur

	1
	
	
	
	
	

	2
	
	
	
	
	

	…
	
	
	
	
	

	
	Iš viso (be PVM):
	
	
	
	

	
	PVM 21%
	
	
	
	

	
	Iš viso (su PVM):
	
	
	
	



Darbus pridavė:			Darbus priėmė:
___________________________		   ___________________________ ___________________________                                    ___________________________
(pareigos, vardas, pavardė, parašas, data)		(pareigos, vardas, pavardė, parašas, data)
A.V.				A.V.
*Sutarties galiojimo laikotarpiu forma gali būti keičiama

2


Sutarties Nr.___________6 priedas
							F-3

Užsakovas:

Rangovas: 
Atliktų darbų ir išlaidų apmokėjimo
P A Ž Y M A  Nr.

Apmokėjimas už 202   m.  ______  mėn. 			Eur)
	Eil. Nr.
	Objekto pavadinimas
	Rangos sutarties Nr.
	Objekto kaina
	Atlikta darbų

	
	
	
	
	Nuo statybos pradžios 
	Nuo metų pradžios
	Per ataskaitinį laikotarpį

	
	
	
	
	
	Darbų vertė
	PVM
	Iš viso
	Darbų vertė
	PVM
	Iš viso

	
	Viešosios erdvės (inžinerinio statinio, susisiekimo komunikacijos), tarp Dariaus ir Girėno g., Antakalnio g., Miškų g., ir Jaunimo g., sutvarkymo darbai 
	
	
	
	
	
	
	
	
	



Techninis prižiūrėtojas:	………………………………………………..
Atestato Nr.


Užsakovas:	………………………………..				Rangovas:	…………………………………….
A. V.							A. V.
202  m. ………………….. mėn. ……. d.				202 m. ………………….. mėn. ……. d.

*Sutarties galiojimo laikotarpiu forma gali būti keičiama

